ಜಿಯೌತಾನ್

ವರ್ಗ:ವಿಕಿಪೀಡಿಯ ಏಷ್ಯನ್ ತಿಂಗಳು ೨೦೨೫ ಲೇಖನ

ಜಿಯೌತಾನ್ (ಸ್ವತಂತ್ರ ಸಂಭಾಷಣೆ / ಮುಕ್ತ ಚರ್ಚೆ) 1911ರಿಂದ 1935ರವರೆಗೆ ಪ್ರಕಟವಾದ ಶಾಂಘೈ ನಗರದಲ್ಲಿನ ಪ್ರಸಿದ್ಧ ಪತ್ರಿಕೆ  ಶೆನ್ ಬಾವೋಯ ಒಂದು ಸಾಹಿತ್ಯ ಪರಿಷಿಷ್ಟವಾಗಿತ್ತು.

 ಇತಿಹಾಸ 
ಸ್ಥಾಪನೆ
1911ರಲ್ಲಿ ಶೆನ್ ಬಾವೋ ಪತ್ರಿಕೆಯ ಸಂಪಾದಕರಾಗಿದ್ದ  ಅವರು ತಮ್ಮ ಸ್ನೇಹಿತ ಹಾಗೂ ಪತ್ರಕರ್ತ ವಾಂಗ್ ಡನ್ಜೆನ್ ಅವರನ್ನು ಪತ್ರಿಕೆಗೆ ಒಂದು ಸಾಹಿತ್ಯ ಪರಿಷಿಷ್ಟ ಆರಂಭಿಸಲು ಆಹ್ವಾನಿಸಿದರು. ಅದೇ ವರ್ಷದ ಆಗಸ್ಟ್‌ನಲ್ಲಿ ಆರಂಭವಾದ ಈ ಪರಿಷಿಷ್ಟಕ್ಕೆ ಜಿಯೌತಾನ್ ಎಂಬ ಹೆಸರು ಇಡಲಾಯಿತು.
ಸಂಪಾದಕೀಯ ಇತಿಹಾಸ
ಈ ಪರಿಷಿಷ್ಟದ ಸಂಪಾದಕರಾಗಿ ಶಿ ಝಿಪೆಯ್ ಮತ್ತು ಜನಪ್ರಿಯ ಕಾದಂಬರಿಗಳ ಲೇಖಕರಾಗಿದ್ದ  ಕಾರ್ಯನಿರ್ವಹಿಸಿದರು. ಮನರಂಜನಾ ಆಧಾರಿತ ಪತ್ರಿಕೆಗಳ ಬೆಳೆಯುತ್ತಿರುವ ಮಾರುಕಟ್ಟೆಯನ್ನು ಗಮನದಲ್ಲಿಟ್ಟುಕೊಂಡು ಶೆನ್ ಬಾವೋ ಈ ಪರಿಷಿಷ್ಟವನ್ನು ಪ್ರಕಟಿಸಿತು.
ವಿಷಯ ಮತ್ತು ಸಾಹಿತ್ಯ ಧೋರಣೆ
1913ರ ಸೆಪ್ಟೆಂಬರ್‌ನಲ್ಲಿ ವಾಂಗ್ ಡುಂಗೆನ್ ಅವರು ಶೆನ್ ಬಾವೋಯಲ್ಲಿ ಕೆಲಸ ಮಾಡುತ್ತಲೇ ಲಿಬರ್ಟಿ ಮ್ಯಾಗಜೀನ್  ಎಂಬ ಪ್ರತ್ಯೇಕ ಪತ್ರಿಕೆಯನ್ನು ಪ್ರಾರಂಭಿಸಿದರು. ಇದರಲ್ಲಿ ಜಿಯೌತಾನ್ನ ಲೇಖನಗಳ ಮರುಪ್ರಕಟಣೆ ಹೆಚ್ಚಿನ ಪ್ರಮಾಣದಲ್ಲಿತ್ತು. ನಂತರ ಈ ಪತ್ರಿಕೆಗೆ ಪಾಸ್ಟೈಮ್ ಮ್ಯಾಗಜೀನ್  ಎಂದು ಮರುನಾಮಕರಣ ಮಾಡಲಾಯಿತು. ಯಶಸ್ಸಿನ ಹಿನ್ನೆಲೆಯಲ್ಲಿ ವಾಂಗ್ ಅವರು ಶೆನ್ ಬಾವೋನ್ನು ತೊರೆದು ಸಂಪೂರ್ಣವಾಗಿ ಈ ಪತ್ರಿಕೆಯತ್ತ ಗಮನ ಹರಿಸಿದರು.
ಜನಪ್ರಿಯತೆ ಮತ್ತು ಪ್ರಭಾವ
ವಾಂಗ್ ನಿರ್ಗಮನದ ಬಳಿಕ  ಚೆನ್ ಡೆಯ್ಸಿಯನ್ ಅವರು ಜಿಯೌತಾನ್ನ ಸಂಪಾದಕರಾದರು. ಅವರ ಪುತ್ರರಾದ ಚೆನ್ ಶಿಯಾವ್‌ಡಿಯೆ ಮತ್ತು ಚೆನ್ ಸಿಡಿಯೆ ಅವರೂ ಲೇಖಕರಾಗಿ ಸಹಕರಿಸಿದರು. ನಂತರ ಚೆನ್ ಡಿಯೆಶಿಯನ್ ವ್ಯಾಪಾರ ಚಟುವಟಿಕೆಗಳತ್ತ ಗಮನ ಹರಿಸಿದ ಕಾರಣ, ಪ್ರಸಿದ್ಧ ಕಾದಂಬರಿಕಾರ ಹಾಗೂ ಬೋನ್ಸಾಯಿ ತಜ್ಞ ಝೌ ಶೌಜುವಾನ್ ಅವರು ಸಂಪಾದಕರಾಗಿ ನೇಮಕಗೊಂಡರು.

1932ರ ಡಿಸೆಂಬರ್‌ನಲ್ಲಿ ಶೆನ್ ಬಾವೋ ವ್ಯವಸ್ಥಾಪಕರಾಗಿದ್ದ ಶಿ ಲಿಯಾಂಗ್‌ಕೈ ಅವರು ಪರಿಷಿಷ್ಟವನ್ನು ಪುನರ್‌ರಚನೆ ಮಾಡಿ ಯುವ ಸಂಪಾದಕ ಲಿಂಗ್  ಅವರನ್ನು ನೇಮಕ ಮಾಡಿದರು. ಅವರ ಸಂಪಾದಕೀಯ ಅವಧಿಯಲ್ಲಿ ಜಿಯೌತಾನ್ ಹಿಂದಿನ ಮ್ಯಾಂಡರಿನ್ ಡಕ್ ಅಂಡ್ ಬಟರ್‌ಫ್ಲೈಸ್ ಶೈಲಿಯಿಂದ ದೂರ ಸರಿದು ಗಂಭೀರ ಸಾಹಿತ್ಯದತ್ತ ಮುಖ ಮಾಡಿತು. ಇದರಿಂದ ಪರಿಷಿಷ್ಟಕ್ಕೆ ಸಾಹಿತ್ಯ ವಲಯದಲ್ಲಿ ಹೆಚ್ಚಿನ ಮಾನ್ಯತೆ ಮತ್ತು ಓದುಗರ ಸಂಖ್ಯೆ ದೊರೆಯಿತು.

ಜಿಯೌತಾನ್ ಪರಿಷಿಷ್ಟವು ಅಕ್ಟೋಬರ್ 1935ರಲ್ಲಿ ಪ್ರಕಟಣೆಯನ್ನು ನಿಲ್ಲಿಸಿತು.

 ಉಲ್ಲೇಖಗಳು